Selv om Bristol Boxkite var et tilfredsstillende fly når det ble lansert så var det ikke mulig å utvikle det og fabrikken startet med å utvikle to nye fly, et mindre biplan og et monoplan. Begge ble fremvist på flyutstillingen ved Olympia i London i 1911, men ingen av dem var gode fly. På denne tiden forlot både Challenger og Low firmaet for å begynne i den nylig etablerte flydivisjonen i rustningsfirmaet Vickers. I stedet kom Pierre Prier, tidligere sjefsinstruktør ved Bleriot flyskole ved Hendon og Gordon England.